Complete the following phrase:  A szezon első időmérő edzésén Ausztráliában a Q2-ben kiesett és végül a 15. időt érte el az új időmérős rendszer során, előtte csapattársa végzett. A kvalifikáció után Valtteri Bottas autójában váltót cseréltek, amiért 5 rajthelyes büntetést kapott, így Magnussen előrébb lépett a rajtrácson egy pozíciót. A rajt után már az 1. körben defektet kapott, ezután a mezőny hátsórészén versenyzett tovább, végül csapattársa mögött a 12. helyen ért célba.
Bahreinben a második szabadedzés során nem állt meg az FIA kötelező mérlegelésére, ezért a boxutcából kellett rajtolnia a vasárnapi futamon. A futamot egy kör hátrányban a 11. helyen fejezte be az újonc Stoffel Vandoorne mögött. Kínában az időmérő edzésen a 17. időt érte el, míg csapattársa a 19. lett. A futamon többnyire a mezőny végén haladt, majd a 17. intették le. Oroszországban az első szabadedzésen nem vett részt, mivel Szergej Szirotkin ült az autójába. Az időmérő edzésen a 17. időt érte el, mögötte csapattársa végzett. A 29. körben megelőzte Daniel Ricciardót, majd miután a 7. helyen ért célba megszerezte a Renault visszatérése utáni első vb-egységeit.